प्राचीन वैदिक ग्रंथों में सप्तऋषियों का जिक्र है। ये ऋषि कौन-कौन थे? इस पर अलग-अलग ग्रंथों में अलग-अलग मत हैं। कुछ ग्रंथ अगस्त्य, अत्रि, भारद्वाज, गौतम, जमदाग्नि, वशिष्ठ और विश्वामित्र को पहले सप्तर्षि मानते हैं। मगर कई ग्रंथ कश्यप और भृगु को भी पहले सप्तर्षियों में मानते हैं। जो भी हों, सप्त-ऋषि अद्भुत मेधा के स्वामी थे। अगस्त्य यज्ञ में प्रकट हुए थे। वे मानवीय माता-पिता की संतान नहीं थे। अपनी पत्नी लोपमुद्रा के साथ मिल कर उन्होंने असंख्य श्लोकों की रचना की। अत्रि का जन्म जिह्वा से माना गया है। उनका विवाह अनुसूया से हुआ था। ऋग्वेद में अत्रि का ज़िक्र आता है। भारद्वाज ने चरक संहिता की भी रचना की थी। वे बृहस्पति और उतथ्य की संतान थे। द्रोण और कात्यायनी उनकी संतानें थीं। गौतम राहुगण की संतान थे और अहिल्या से उनका विवाह हुआ। ऋग्वेद और सामवेद के कई मंत्रों की रचना उन्होंने ही की। जमदाग्नि भृगु के वंशज थे। उन्हें शिव का अवतार माना जाता है। रेणुका उनकी पत्नी थीं। वे परशुराम के पिता थे।